Lav et referat af nedenstående tekst:

Tekst:
Det bliver meget dyrere at starte en byggesag i Vesthimmerlands Kommune. Teknik- og Miljøudvalget har valgt at hæve timeprisen på det ombruste og stærkt kritiserede byggesagsgebyr med næsten 48 procent - fra 320 til 475 kroner i timen. Stigningen kommer til at koste borgere og virksomheder en million kroner årligt, for det er det beløb, Vesthimmerlands Kommune har budgetteret med at få ind på byggesagsgebyrer. Det skriver Lokalt Indblik. Baggrunden for den store stigning er, at indtægten i 2017 ikke har levet op til det, udvalget havde forventet. Det er der flere grunde til. Blandt andet at der ikke må tages gebyr for den del af byggesagsbehandlingen, som vedrører lokalplaner og anden lovgivning. Teknik og Miljøudvalgets formand, Niels Krebs Hansen (K), så allerhelst, at der slet ikke var noget byggesagsgebyr, så kommuens administration ikke skulle bruge tid på at registrere, hvad der må faktureres, og hvad der ikke må faktureres. - Men når der skal være et gebyr, så er jeg glad for, at Vesthimmerland ligger i den lave ende i regionen. Der er kommuner, der opkræver næsten 800 kroner, siger Niels Krebs Hansen. At prisen nu stiger i Vesthimmerland, tror formanden dog ikke vil bremse byggelysten i kommunen. - Det er nok ikke prisen på byggesagen, der afgør, hvor man bygger alene, men mange bække små, gør som bekendt en stor å. Byggesagsgebyret blev for et par år siden helt afskaffet i Vesthimmerland - men blev meget hurtigt genindført. Niels Krebs Hansen oplyser, at kommunens faktiske omkostninger på området løber op i 2,3 millioner kroner om året, hvoraf omkring 1,3 millioner således er skattefinansieret.

Referat:
Først blev byggesagsgebyret i Vesthimmerland skældt ud. Så blev det afskaffet. Så blev det genindført - og nu stiger det betragteligt for at pumpe en ekstra million i kommunekassen.